મુંબઈ: ટીમ ઈન્ડિયાની ક્રિકેટ મેચ દરમિયાન બાઉન્ડરી લાઈન પાસે બોલ બોય તરીકે જોવા મળતા ધર્મવીર પાલને લગભગ બધા ક્રિકેટરો અને ક્રિકેટ ચાહકો સારી રીતે ઓળખે છે. બંને પગ પોલિયોગ્રસ્ત હોવા છતાં પણ ચપળતાથી બોલને મેદાનમાં ફેંકતા મધ્ય પ્રદેશના ધર્મવીર માટે ક્રિકેટરોના દિલમાં લાગણી પણ છે. હવે જોકે ધર્મવીર બોલ બોય તરીકે નહીં, પરંતુ એક પ્રેક્ષક તરીકે સ્ટેડિયમમાં જોવા મળશે. દિવ્યાંગ પાસે બોલ બોયનું કામ કરાવવાની સોશિયલ મીડિયામાં આકરી ટીકાઓ થતાં ભારતીય ક્રિકેટ બોર્ડે તમામ ક્રિકેટ એસોસિયેશનને સ્પષ્ટપણે જણાવી દીધું છે કે હવે કોઈ દિવ્યાંગ વ્યક્તિનો બોલ બોય તરીકે ઉપયોગ ન કરવો.